આરજેડી પ્રમુખ લાલુ પ્રસાદ યાદવા મોટા પુત્ર તેજ પ્રતાપ યાદવે પોતાના લગ્નના માત્ર 6 મહિનાની અંદર જ પટનાની ફેમિલી કોર્ટમાં છૂટેછેડાની અરજી દાખલ કરી છે. તેજ પ્રતાપ યાદવના લગ્ન આ વર્ષે 12 મે એ બિહારના પૂર્વ મંત્રી અને આરજેડી ધારાસભ્ય ચંદ્રિકા રાયની દીકરી ઐશ્વર્યા સાથે થયા હતા. છૂટાછેડાની અરજી દાખલ કર્યા બાદ મીડિયા સાથે વાત કરતા તેજ પ્રતાપે કહ્યુ, 'એ સાચુ છે કે મે છૂટાછેડાની અરજી આપી છે. ઘુટી-ઘુટીને જીવવાનો તો કોઈ ફાયદો નથી.' વળી, હવે આ મામલે એક બાબાનું કનેક્શન પણ સામે આવી રહ્યુ છે.